
Incredibil! UE s-a apucat sa facă studii clinice privind eficacitatea 
vaccinului Covid 


ECDC vrea să demonstreze acum că vaccinul Covid îi protejează pe medici, și nu trecerea prin boală 


Centrul European de Prevenire și Control al Bolilor a publicat o a treia versiune a 
unui protocol de studii clinice privind eficacitatea vaccinurilor Covid, preluând 
atribuţiile și finanţarea de la companiile producătoare. Cobai vor fi, de data 
aceasta, lucrătorii din spitale, personal medical și auxiliar, scopul final fiind 
consolidarea bazei de dovezi pentru viitoarele decizii politice, susține instituţia 
europeană. 


UE ori 


nu are încredere în companiile producătoare ale vaccinurilor Covid, ori vrea să 
demonstreze acum când tot personalul medical a trecut prin boală, cât de bune sunt 
serurile ARNm. Altfel nu se explică de ce Centrul European de Prevenire și Control al 
Bolilor (ECDC) finanţează studii clinice, deși atribuţiile aparțin producătorilor, pentru a 
verifica eficacitatea vaccinurilor Covid. 


De data aceasta, în versiunea a treia a protocolului ECDC, luaţi în vizor sunt medicii, 
asistentele și personalul auxiliar din spitale, un grup numai bun de studiat, având în 
vedere că marea lor majoritate au trecut deja prin boală și și-au dobândit imunitate. 


"ECDC încurajează aprobarea activă și implementarea acestui protocol, care dincolo de 
studiile finanțate de ECDC, urmărește consolidarea bazei de dovezi pentru viitoarele 
decizii politice”, se arată într-un raport al ECDC. Obiectivul principal al acestui protocol de 
studiu este de a măsura eficacitatea vaccinului Covid-19 în cadrul spitalelor lucrătorii din 
domeniul sănătăţii eligibili pentru vaccinare împotriva infecţiei SARS-Cov-2 confirmate de 
laborator. În funcţie de dimensiunea eșantionului, obiectivele secundare sunt măsurarea 
eficacităţii vaccinului împotriva infecției cu variantele de interes SARS-Cov-2, împotriva 
infecției simptomatice, asimptomatice și severe cu Covid-19, după statutul de vaccinare, 
după produs vaccin și prin combinarea diferitelor produse, după timpul de la vaccinare și 
între dozele de vaccin, pe diferite grupe de vârstă, după sex, prin diferite comorbidități cu 
risc ridicat, la cei cu infecție anterioară SARS-Cov-2 și prin reinfectare cu SARS-Cov-2 în 
perioada de studiu. 


Nu scapă nimeni dintr-un spital 


La aceste studii pot fi incluse toate categoriile de personal sanitar din spitale, precum și 
personalul auxiliar. 


Astfel, pe lângă medici și asistente, sunt luaţi în calcul personalul de curățenie și 
spălătorie, medici și tehnicieni cu raze X, funcţionari, flebotomiști, terapeuţi respiratori, 
nutriționiști, asistenți sociali, kinetoterapeuţi, personal de laborator, grefieri de 
admitere/primire, transportatori de pacienţi, personal de catering etc. Potrivit protocolului 
ECDC, poate fi inclus tot personalul medical eligibil pentru vaccinare împotriva Covid-19, 
atâta timp cât informaţiile pot fi colectate despre marca vaccinului, numărul de doze și 
datele vaccinării. Singurii care pot fi excluși de la participarea la studiile clinice ordonate 


de ECDC sunt angajații din spitale care nu sunt eligibili pentru vaccinarea Covid-19 sau 
pentru care vaccinarea este contraindicată sau care au semnat un formular de 
consimțământ informat. 


3 luni de urmărire 


Perioada de studiu ar trebui să asigure tuturor persoanelor înscrise o urmărire minimă 
până la trei luni și mai mult, dacă este fezabil. Timpul de urmărire va depinde și de nivelul 
circulației virale. Documentarea exactă a stării de vaccinare este esențială pentru acest 
studiu, susține ECDC, iar obiectivul urmăririi este identificarea de noi cazuri de infecție cu 
SARS-Cov-2, modificări ale stării de vaccinare (de exemplu, nevaccinaţi care au primit 
vaccinul, cei vaccinaţi cu o doză care au primit a doua doză) și modificări ale expunerilor 
potenţiale. Participanţii sunt urmăriți cu un sondaj săptămânal pentru a raporta 
schimbările de sănătate sau de vaccinare statut, precum și expunerile profesionale și 
personale probabile. Testarea RT-PCR și secvențierea genomică se va face săptămânal, iar 
probele de sânge, la interval de 12 săptămâni, pentru identificarea cazurilor 
asimptomatice care ar fi putut fi infectate în timpul perioadei de studiu și evaluarea 
anticorpilor niveluri în timp. 


